ai4bharat/Pralekha huggingface dataset:
संरक्षण मंत्रालय
वाईस ऍडमिरल अजय कोच्चर, एव्हीएसएम, एनएम यांनी राष्ट्रीय संरक्षण प्रबोधिनीच्या प्रमुखपदाचा कार्यभार स्वीकारला
राष्ट्रीय संरक्षण प्रबोधिनीचे प्रमुख म्हणून वाईस ऍडमिरल अजय कोच्चर,एव्हीएसएम, एनएम यांनी 1 एप्रिल 2022 रोजी एयर मार्शल संजीव कपूर एव्हीएसएम, व्हीएम यांच्याकडून कार्यभार स्वीकारला.
वाईस ऍडमिरल अजय कोच्चर स्वतः राष्ट्रीय संरक्षण प्रबोधिनीचे माजी विद्यार्थी असून 1 जुलै 1988 रोजी भारतीय नौदलाच्या सेवेत ते रुजू झाले. वेलिंग्टनचे डिफेन्स सर्विस स्टाफ कॉलेज, मुंबईचे नेव्हल वॉर कॉलेज आणि युकेमधील रॉयल कॉलेज ऑफ डिफेन्सचे ते पदवीधर आहेत. या ध्वज अधिकाऱ्याने आपल्या 34 वर्षांच्या सेवेदरम्यान विविध महत्त्वाच्या आणि आव्हानात्मक जबाबदाऱ्या सांभाळल्या आहेत. असा अनुभवी अधिकारी राष्ट्रीय संरक्षण प्रबोधिनीच्या सर्वोच्च पदावर असल्याने त्यांच्या विस्तृत अनुभवाचा आणि कामाचा लाभ प्रबोधिनीला होणार आहे.
अर्थ मंत्रालय
नियमित मासिक कर हस्तांतरणाच्या 58,332.86 कोटी रुपयांप्रमाणे केंद्र सरकारकडून राज्यांना कर हस्तांतरणाच्या दोन हप्त्यांपोटी 1,16,665.75 कोटी रुपयांची रक्कम अदा
नवी दिल्ली, 10 ऑगस्ट 2022
नियमित मासिक कर हस्तांतरण 58,332.86 कोटी रुपयांप्रमाणे केंद्र सरकारने 10 ऑगस्ट 2022 रोजी राज्य सरकारांना कर हस्तांतरणच्या दोन हप्त्यांपोटी 1,16,665.75 कोटी रुपयांची रक्कम अदा केली आहे.
राज्यांच्या भांडवली आणि विकास खर्चाला गती देण्याच्या दृष्टीने त्यांचे हात बळकट करण्याच्या भारत सरकारच्या वचनबद्धतेनुसार केंद्र सरकारने राज्यांना ही कर हस्तांतरणाची रक्कम वितरीत केली आहे.
या कर हस्तांतरणाच्या दोन हप्त्यांपोटी महाराष्ट्राला 7,369.76 कोटी रुपये तर गोवा राज्याला 450.32 कोटी रुपये अदा करण्यात आले आहेत.
केंद्राकडून जारी हप्त्यांपोटी वितरीत निधीची राज्यनिहाय माहिती खालील तक्त्यामध्ये दिली आहे :
ऑगस्ट 2022 साठी केंद्रीय कर आणि शुल्काच्या निव्वळ उत्पन्नाचे राज्यवार वितरण
|
|
Sl. No
|
|
Name of State
|
|
Total 
|
|
1
|
|
Andhra Pradesh
|
|
4,721.44
|
|
2
|
|
Arunachal Pradesh
|
|
2,049.82
|
|
3
|
|
Assam
|
|
3,649.30
|
|
4
|
|
Bihar
|
|
11,734.22
|
|
5
|
|
Chhattisgarh
|
|
3,974.82
|
|
6
|
|
Goa
|
|
450.32
|
|
7
|
|
Gujarat
|
|
4,057.64
|
|
8
|
|
Haryana
|
|
1,275.14
|
|
9
|
|
Himachal Pradesh
|
|
968.32
|
|
10
|
|
Jharkhand
|
|
3,858.12
|
|
11
|
|
Karnataka
|
|
4,254.82
|
|
12
|
|
Kerala
|
|
2,245.84
|
|
13
|
|
Madhya Pradesh
|
|
9,158.24
|
|
14
|
|
Maharashtra
|
|
7,369.76
|
|
15
|
|
Manipur
|
|
835.34
|
|
16
|
|
Meghalaya
|
|
894.84
|
|
17
|
|
Mizoram
|
|
583.34
|
|
18
|
|
Nagaland
|
|
663.82
|
|
19
|
|
Odisha
|
|
5,282.62
|
|
20
|
|
Punjab
|
|
2,108.16
|
|
21
|
|
Rajasthan
|
|
7,030.28
|
|
22
|
|
Sikkim
|
|
452.68
|
|
23
|
|
Tamil Nadu
|
|
4,758.78
|
|
24
|
|
Telangana
|
|
2,452.32
|
|
25
|
|
Tripura
|
|
826
|
|
26
|
|
Uttar Pradesh
|
|
20,928.62
|
|
27
|
|
Uttarakhand
|
|
1,304.36
|
|
28
|
|
West Bengal
|
|
8,776.76
|
|
|
|
Total
|
|
1,16,665.72
आरोग्य आणि कुटुंब कल्याण मंत्रालय
कोविड – 19 बाबत अद्ययावत माहिती
राष्ट्रव्यापी लसीकरण अभियाना अंतर्गत आतापर्यंत 67.09 कोटी मात्रा देण्यात आल्या
गेल्या 24 तासात 45,352 नव्या रुग्णांची नोंद
सध्या उपचाराधीन रुग्ण, एकूण रुग्णांच्या 1.22%
देशातील उपचाराधीन रुग्णांची संख्या 3,99,778
रुग्ण बरे होण्याचा सध्याचा दर 97.45%
गेल्या 24 तासात 34,791 कोरोनामुक्त झालेल्यांची एकूण संख्या 3,20,63,616
साप्ताहिक पॉझीटीव्हीटी दर  गेले 70 दिवस 3% पेक्षा कमी
दैनंदिन पॉझीटीव्हीटी दर 2.72 %
आतापर्यंत एकूण 52.65 कोटी चाचण्या करण्यात आल्या
पंतप्रधान कार्यालय
G-7 शिखर परिषदेच्या पार्श्वभूमीवर पंतप्रधान नरेंद्र मोदी आणि अर्जेंटिनाच्या राष्ट्रपतींची बैठक
G7 शिखर परिषदेच्या पार्श्वभूमीवर पंतप्रधान नरेंद्र मोदी यांनी अर्जेंटिनाचे राष्ट्रपती अल्बर्टो फर्नांडीझ यांची 26 जून 2022 रोजी म्युनिकमध्ये भेट घेतली.
या दोन्ही नेत्यांमधील ही पहिली द्विपक्षीय बैठक होती. 2019 मध्ये दोन्ही देशांमध्ये सुरु झालेल्या धोरणात्मक भागीदारीच्या अंमलबजावणीचा आढावा त्यांनी या बैठकीत घेतला. यावेळी व्यापार, गुंतवणुकीसह इतर विविध विषयांवर चर्चा झाली; दक्षिण-दक्षिण सहकार्य, विशेषतः औषधनिर्माण क्षेत्रातील सहकार्य ; हवामान विषयक कृती, नवीकरणीय ऊर्जा, आण्विक औषध, विद्युत गतिशीलता, संरक्षण सहकार्य, कृषी आणि अन्न सुरक्षा, पारंपारिक औषधे , सांस्कृतिक सहकार्य,तसेच आंतरराष्ट्रीय संस्थांमध्ये समन्वय इत्यादी विषयांवर दोन्ही नेत्यांमध्ये विचारविनिमय झाला. भविष्यात या क्षेत्रांमध्ये द्विपक्षीय सहकार्य वाढवण्यावर दोन्ही राष्ट्रांचे एकमत झाले.
गृह मंत्रालय
केंद्रीय गृह आणि सहकार मंत्री अमित शाह यांनी मेहसाणा, गुजरात येथील श्री गोवर्धननाथजी मंदिराला दिली भेट; मंदिर परिसरात विविध कामांची शाह यांच्या हस्ते पायाभरणी
मेहसाणा येथील शेठ जी सी हायस्कूलला 95 वर्षे पूर्ण झाल्यानिमित्त आयोजित कार्यक्रमाला अमित शहा यांनी केले संबोधित.
“2014 मध्ये पंतप्रधान झाल्यानंतर नरेंद्र मोदी यांनी नवीन शैक्षणिक धोरण आणले, या नवीन धोरणामुळे पुढील 25 वर्षात भारताला जगात अव्वल स्थान प्राप्त होण्यास मदत होईल.”
“नवीन शैक्षणिक धोरणामध्ये 5+3+3 आणि 4 वर्षांची शिक्षण प्रणाली सुरू करण्यात आली असून ही रचना 10 वर्षांत संपूर्ण देशात लागू केली जाईल.”-अमित शाह
केंद्रीय गृह आणि सहकार मंत्री अमित शाह यांनी आज गुजरातमधील मेहसाणा इथल्या गोवर्धननाथ जी मंदिराला भेट दिली आणि मंदिर परिसरात विविध कामांची पायाभरणी केली.
शेठ जी.सी., हायस्कूल, पिलवाई, मेहसाणा या शाळेला 95 वर्षे पूर्ण झाल्यानिमित्त आयोजित कार्यक्रमातही अमित शाह सहभागी झाले होते. शाह यांनी गांधीनगरच्या महुडी जैन मंदिरालाही भेट दिली.
शेठ जी.सी. हायस्कूलमध्ये आयोजित कार्यक्रमाला संबोधित करताना केंद्रीय गृहमंत्री म्हणाले की, पंतप्रधान झाल्यानंतर नरेंद्र मोदी यांनी आणलेल्या नवीन शैक्षणिक धोरणामुळे भारताला येत्या 25 वर्षात जगात अव्वल स्थान गाठण्यास मदत होईल.
नवीन शैक्षणिक धोरणात, शिक्षणव्यवस्थेशी संबंधित अनेक मूलभूत बदलांचा समावेश करण्यात आला आहे, असे अमित शाह म्हणाले.विद्यार्थ्यांचे प्राथमिक आणि माध्यमिक शिक्षण मातृभाषेतून व्हावे, अशी व्यवस्थाही या धोरणात करण्यात आली आहे, असे त्यांनी सांगितले . यासोबतच तांत्रिक, वैद्यकीय आणि इतर उच्च शिक्षण अभ्यासक्रमांचे भारतीय भाषांमध्ये अनुवादित करण्याचे कामही सुरू झाले आहे, असेही ते म्हणाले. मध्य प्रदेशातील वैद्यकीय शिक्षणाच्या पहिल्या सत्रातील अनेक पुस्तकांचे हिंदीत भाषांतर केल्यानंतर आता गुजराती, तेलगू, पंजाबी, ओडिया आणि बंगालीसह इतर अनेक भारतीय भाषांमध्ये वैद्यकीय आणि इतर तांत्रिक उच्च शिक्षण सुरू केले जाईल, अशी माहिती त्यांनी दिली.
जोपर्यंत देशातील नागरिक शिक्षित होत नाही आणि आपल्या मातृभाषेत त्यांचे विचार विकसित होत नाही, तोपर्यंत ते स्वत:चा आणि देशाचा आदर करू शकत नाही, असे मत त्यांनी व्यक्त केले. नव्या शैक्षणिक धोरणात 5+3+3 आणि 4 वर्षांची शिक्षण पद्धती सुरू करण्यात आली असून 10 वर्षांत संपूर्ण देशात ही रचना लागू केली जाईल, अशी महितीही त्यांनी दिली. यासोबतच, प्रत्येक विद्यार्थ्याच्या सर्वांगीण विकासासाठी 360 अंशांचे सर्वांगीण प्रगती पुस्तक कार्यक्रमही विकसित करण्यात आला आहे, असे त्यांनी सांगितले.
नव्या शैक्षणिक धोरणात व्यावसायिक आणि कौशल्य शिक्षणाला मोठा वाव देण्यात आला आहे. असे सांगत, हे नवीन शिक्षण 50 टक्क्यांहून अधिक विद्यार्थ्यांना दहावी परीक्षा उत्तीर्ण होण्यापूर्वीच त्यांना कोणत्या ना कोणत्या प्रकारच्या व्यावसायिक शिक्षणाशी जोडून स्वयंरोजगाराच्या माध्यमातून सक्षम बनविण्यात मदत करेल, असे ते म्हणाले. या शैक्षणिक धोरणात सहावी ते आठवीपर्यंत दहा दिवस दप्तर विरहित तास असा उपक्रमही सुरू करण्यात आला आहे, असे शाह म्हणाले.
हे धोरण कितीही चांगले असले, तरी केवळ सरकार या नवीन शैक्षणिक धोरणाची प्रत्यक्ष अंमलबजावणी सुनिश्चित करू शकत नाही, तर शैक्षणिक संस्था, शिक्षणतज्ज्ञ, शिक्षक आणि शिक्षकांना प्रशिक्षण देणाऱ्यांची त्याच्या अंमलबजावणीत महत्त्वाची भूमिका असेल, असेही ते म्हणाले. केवळ स्वतःसाठी कष्ट करण्यासोबतच इतरांसाठी, देशासाठी आणि समाजासाठीही काम केले पाहिजे, असा सल्ला त्यांनी यावेळी उपस्थितांना दिला.
वाणिज्य आणि उदयोग मंत्रालय
भारत-फ्रान्स यांच्यातील 25 वर्षांच्या मैत्रीपूर्ण संबंधांच्या निमित्ताने येत्या 11 एप्रिल 2023 रोजी भारत-फ्रान्स उद्योग परीषद आयोजित होणार आहे.
येत्या 11 एप्रिल 2023 रोजी भारत-फ्रान्स मैत्रीची 25 वर्षे पूर्ण होत आहेत, त्यानिमित्ताने एक उद्योग परीषद आयोजित करण्यात आली असून, केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण तसेच वस्त्रोद्योग मंत्री, श्री पीयूष गोयल आणि फ्रान्स सरकारचे, परदेश व्यापार, गुंतवणूक  आणि परदेशातील फ्रेंच नागरिकांचे प्रतिनिधी, श्री ऑलिव्हियर बेख्त, हे दोघे या भारत फ्रान्स उद्योग परीषदेचे सह-अध्यक्ष असतील.
पर्यावरणाचे भविष्य, उदयोन्मुख तंत्रज्ञान, संरक्षण सहकार्य आणि इंडो-पॅसिफिक प्रदेशांमधील सहकार्य या विषयांवर या शिखर परिषदेत लक्ष केंद्रित केले जाईल. यावेळी गोयल विविध क्षेत्रातील फ्रेंच व्यावसायिक नेत्यांना भेटणार असून प्रमुख कार्यकारी अधिकाऱ्यांच्या गोलमेज बैठकीला उपस्थित राहणार आहेत. गोयल दिनांक 11 ते 13 एप्रिल 2023 या कालावधीत फ्रान्स आणि इटलीला अधिकृत भेट देणार आहेत. त्यांच्या सोबत भारतातील प्रमुख कार्यकारी अधिकाऱ्यांचे शिष्टमंडळ असेल.
फ्रान्सचे मंत्री श्री.ऑलिव्हियर बेख्त यांच्यासमवेत, गोयल भारताचा सांस्कृतिक वारसा आणि संगणकीय तंत्रज्ञान शक्तीचे  यांचे दर्शन देणार्या कार्यक्रमात सहभागी होतील ज्यामध्ये फ्रान्स सरकार, फ्रान्स स्थित भारतीय व्यावसायिक वर्ग आणि फ्रेंच व्यापारी समुदायातील 600हून अधिक मान्यवरांचा सहभाग अपेक्षित आहे. यावेळी मंत्रीमहोदय पॅरिसमधील भारतीय समुदायाच्या सदस्यांशीही संवाद साधणार आहेत.
पियुष गोयल यानंतर, इटली येथील रोमला जातील, जेथे ते इटलीचे उपपंतप्रधान आणि परराष्ट्र व्यवहार आणि आंतरराष्ट्रीय सहकार मंत्री, एच.ई. अँटोनियो ताजानी, यांची ते भेट घेतील, त्यानंतर सरकार आणि उद्योगातील मान्यवरांसह, दोन्ही देशांचे संबंध द्विगुणित करणाऱ्या सहभोजनाचा आस्वाद घेतील. द्विपक्षीय बैठकांसाठी ते प्रमुख इटालियन कार्यकारी अधिकाऱ्यांना भेटतील, त्यानंतर प्रमुख कार्यकारी अधिकाऱ्यांशी परस्पर संवाद साधत एका इंटरएक्टिव्ह उद्योग बैठकीला उपस्थित राहतील, ज्यात एकूण 35 सीईओ सहभागी होण्याची शक्यता आहे. यावेळी इटलीचे, उद्योग  मंत्री श्री.एच.ई. ॲडॉल्फो उर्सो, हे देखील भारतातील प्रमुख कार्यकारी अधिकाऱ्यांशी संवाद साधतील.
या भेटीमुळे युरोपीय क्षेत्रातील भारताच्या प्रमुख व्यावसायिक भागीदारांसोबतच्या द्विपक्षीय संबंधांना आणखी गती मिळण्याची अपेक्षा आहे.
उपराष्ट्रपती कार्यालय
उपराष्ट्रपतींकडून देशवासियांना पवित्र ईद-उल-जुहाच्या शुभेच्छा
उपराष्ट्रपती एम वेंकैया नायडू यांनी नागरिकांना पवित्र ईद-उल-जुहाच्या शुभेच्छा दिल्या आहेत.
आपल्या संदेशात उपराष्ट्रपती म्हणतात -
“ईद-उल-जुहाच्या शुभ मुहूर्तावर देशातील जनतेस माझ्याकडून हार्दीक शुभेच्छा.
ईद-उल-जुहा हा देवाबद्दलच्या अतूट भक्तीचा आणि देवाच्या असीम दया आणि प्रेम यांचा उत्सव आहे.
हा सण आपली सहानुभूतीची भावना, त्याग करण्यास आणि शांती आणि वैश्विक बंधुता वाढवण्यासाठी प्रेरित करतो.
भारत आणि जग कोविड-19 संक्रमणाविरोधातील लढाई अविरतपणे लढत आहे, यामुळे आपल्याला आपले सर्व पारंपरिक उत्सव, जे आपण भव्यतेने साजरे करत होतो, ते आता घरात मर्यादीत स्वरुपात साजरे करावे लागत आहेत.
या परिस्थितीत, आपण एका साध्या उत्सवामध्ये समाधानी राहू आणि उत्सवादरम्यान मास्क परिधान, शारिरीक अंतर आणि वैयक्तिक स्वच्छतेचे काटेकोरपणे पालन करु.
हा ईद-उल-जुहा आपल्या जीवनात, देशात आणि जगात शांती, सुसंवाद आणि समृद्धी घेऊन येईल.”
शिक्षण मंत्रालय
शालेय शिक्षणात अधिक समावेशकता साध्य करण्यासाठी अभिनव आभासी शाळा - धर्मेंद्र प्रधान
धर्मेंद्र प्रधान आणि वीरेंद्र कुमार यांनी नवीन शिक्षण धोरण - 2020 ची वर्षभरातील कामगिरी आणि काही प्रमुख उपक्रमांवरील पुस्तिकेचे संयुक्तपणे प्रकाशन केले
केंद्रीय शिक्षण आणि कौशल्य विकास मंत्री धर्मेंद्र प्रधान आणि केंद्रीय सामाजिक न्याय आणि सक्षमीकरण मंत्री वीरेंद्र कुमार यांनी आज नवीन शिक्षण धोरण - 2020 ची वर्षभरातील कामगिरी आणि नवीन शिक्षण धोरणाच्या काही प्रमुख उपक्रमांचा समावेश असलेल्या पुस्तिकेचे संयुक्तपणे प्रकाशन केले. यात NIPUN भारत एफएलएन साधने , दीक्षा ; NIOS एनआयओएस ची आभासी शाळा; एनसीईआरटी  चे वैकल्पिक शैक्षणिक वेळापत्रक ; आणि एनसीईआरटी आणि दिव्यांग व्यक्तींच्या सक्षमीकरण विभागाने विकसित केलेल्या 'प्रिया' या सुगम्यता पुस्तिकेचे प्रकाशन यांचा समावेश आहे.
उपस्थितांना संबोधित करताना प्रधान म्हणाले की शिक्षण ही केवळ पदवी मिळवण्याची स्पर्धा नाही तर व्यक्तिमत्व घडवणे आणि पर्यायाने राष्ट्र उभारणीसाठी ज्ञानाचा वापर करण्याचे साधन आहे. सरकार शाळांमधील पायाभूत सुविधा सुधारण्याचे काम उदा. देशभरातील गावातील शाळांमध्ये इंटरनेटची व्याप्ती सुनिश्चित करणे आदी सुविधा सुलभ करण्यावर काम करत आहे.
प्रधान म्हणाले की, एनईपी हे लाखो युवकांच्या आशा आणि आकांक्षा वास्तवात साकारण्यासाठी आणि भारताला स्वावलंबी बनवणारे मार्गदर्शक तत्वज्ञान आहे. ते म्हणाले की, भारताला ज्ञानाचे जागतिक केंद्र बनवण्याचे सामायिक ध्येय साध्य करण्यासाठी एनईपीची आखणी हे सहकारी संघवादाचे जिवंत उदाहरण आहे. जेव्हा आम्ही एनईपीच्या प्रगतीकडे मागे वळून पाहतो, तेव्हा आम्हाला आमच्या विद्यार्थ्यांच्या भविष्याबद्दल अधिक विश्वास वाटतो. प्रधान म्हणाले की, आज प्रकाशित केलेले “प्रिया - द अक्सेसिबिलिटी वॉरियर” हे पुस्तक दिव्यांगांसाठी सुगम्यतेच्या समस्यांबाबत विद्यार्थ्यांना जागरूक बनवेल. मुलांमध्ये त्यांच्या जडणघडणीच्या सुरुवातीच्या वर्षांपासून सुगम्यतेबाबत जागरूकता निर्माण करण्यासाठी पुस्तिका सोपी, मनोरंजक आणि संवादात्मक बनवण्यावर विशेष भर दिला आहे, असेही ते म्हणाले.
एनआयओएसच्या व्हर्च्युअल स्कूलचे उदघाटन करताना ते म्हणाले की ही शाळा हे शिकण्याचे एक नवीन मॉडेल आहे आणि तंत्रज्ञानाचा आणि नावीन्यपूर्ण संशोधनाचा वापर करून शिक्षणात अधिक समावेशकता कशी आणता येईल याचे उदाहरण आहे. शाळा ही देशातील पहिलाच असा उपक्रम आहे जो व्हर्च्युअल लाईव्ह क्लासरूम आणि व्हर्च्युअल लॅबच्या माध्यमातून प्रगत डिजिटल लर्निंग प्लॅटफॉर्म प्रदान करेल.
नवीन शिक्षण धोरणाचे एक वर्ष यावरील पुस्तिका पाहण्यासाठी खालील लिंकवर क्लिक करा:
https://www.education.gov.in/sites/upload_files/mhrd/files/upload_document/nep_achievement.pdf
“Priya -The Accessibility Warrior”: ही पुस्तिका पाहण्यासाठी पुढील लिंकवर क्लिक करा: https://ncert.nic.in/ComicFlipBookEnglish/mobile/
व्हर्च्युअल ओपन स्कूलचे तपशील पाहण्यासाठी यावर क्लिक करा: http://virtual.nios.ac.in/
गृह मंत्रालय
अमली पदार्थ विरोधी ब्रिक्स कार्यसमूहाची चौथी बैठक पार पडली
आंतरराष्ट्रीय अमली पदार्थ विरोधी अधिवेशनासाठी पाच सदस्य देशांची पुष्टी स्वीकारली
ब्रिक्स देशांमधील वास्तविक वेळ माहिती सामायिक करण्यासाठी भारताने केली मध्यवर्ती केंद्रांची मागणी
मादक द्रव्यांच्या वाहतुकीसाठी अंधाराचा गैरफायदा न घेण्यावर आणि प्रगत तंत्रज्ञानाचा गैरवापर न करण्यावर बैठकीत लक्ष केंद्रित
नवी दिल्ली, 16 ऑगस्ट 2020
ब्राझील, रशिया, चीन, दक्षिण आफ्रिका आणि भारत यांचा समावेश असलेल्या ब्रिक्स अँटी ड्रग वर्किंग ग्रुपचे चौथे सत्र या आठवड्यात पार पडले. भारतीय प्रतिनिधी मंडळाचे नेतृत्त्व नारकोटिक्स कंट्रोल ब्युरोचे महासंचालक राकेश अस्थाना यांनी केले. रशियाच्या अध्यक्षतेखाली १२ ऑगस्ट २०२० रोजी व्हिडिओ कॉन्फरन्सद्वारे यंदाचे सत्र पार पडले. ब्रिक्स राज्यांमधील अमली पदार्थांच्या स्थितीसंबंधी मतांची फलदायी देवाणघेवाण, आंतरराष्ट्रीय आणि प्रादेशिक पातळीवर अनधिकृत पद्धतीने होणारी अंमली पदार्थांच्या तस्करीच्या पद्धती, मानसिक संतुलन बिघडविणारे पदार्थ आणि त्यांचे पूर्वगामी तसेच परिस्थितीवरील विविध अंतर्गत आणि बाह्य घटकांचा होणारा परिणाम शिखर परिषदेत चर्चेत आला. चर्चेदरम्यान उद्भवलेल्या समान मुद्यांमध्ये सदस्य देशांमधील वास्तिविक माहिती सामायिक करणे आणि सागरी मार्गांद्वारे वाढलेल्या अमली पदार्थांच्या वाहतुकीवर अंकुश ठेवणे आवश्यक आहे. अंधाराचा गैरफायदा आणि अमली पदार्थांच्या वाहतुकीसाठी इतर प्रगत तंत्रज्ञानाचा गैरवापर हे या बैठकीचे प्रमुख मुद्दे होते.
सदस्य देशांनी एक आज्ञापत्र स्वीकारले आहे, ज्यामध्ये बैठकीत चर्चा झालेल्या सर्व मुद्द्यांचा समावेश होता.
D.Wankhede/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 197
पोलाद मंत्रालय
सेलचे उत्पादन
नवी दिल्ली, 19 सप्टेंबर 2020
स्टील अथॉरिटी ऑफ इंडिया लिमिटेड  ने कच्च्या पोलादाची क्षमता 12.8 दशलक्ष टन प्रतिवर्ष  वरून 21.4 दशलक्ष टन प्रतिवर्ष पर्यंत वाढवण्यासाठी भिलाई , बोकारो , रुरकेला , दुर्गापूर , बर्नपूर  आणि सालेम  येथे विशेष पोलाद प्रकल्प या पाच एकात्मिक पोलाद प्रकल्पांचे आधुनिकीकरण आणि विस्तार केला आहे.
वरील स्टील प्रकल्पांचे आधुनिकीकरण आणि विस्तार पूर्ण झाला असून विविध सुविधा कार्यान्वयन, स्थिरता आणि प्रगती अंतर्गत आहेत. सेलच्या प्रमुख स्टील प्रकल्पांसाठी क्रूड स्टील उत्पादन क्षमतेचे  प्रकल्प निहाय तपशील खाली दिले आहेत:

|
|
Plant
|
|
Before Modernization and Expansion
|
|
After Modernization
and Expansion
|
|
Bhilai Steel Plant
|
|
3.93
|
|
7.0
|
|
Durgapur Steel Plant
|
|
1.8
|
|
2.2
|
|
Rourkela Steel Plant
|
|
1.9
|
|
4.2
|
|
Bokaro Steel Plant
|
|
4.36
|
|
4.61
|
|
IISCO Steel Plant
|
|
0.5
|
|
2.5
|
|
Salem Steel Plant
|
|
0
|
|
0.18
|
|
Alloy Steel Plant
|
|
0.23
|
|
0.50
|
|
Visvesvaraya Iron and Steel Plant
|
|
0.12
|
|
0.20
|
|
Total
|
|
12.8
|
|
21.4
केंद्रीय पोलाद मंत्री धर्मेंद्र प्रधान यांनी आज लोकसभेत लेखी उत्तरात ही माहिती दिली.B.Gokhale/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 379
पंतप्रधान कार्यालय
जनतेने लॉकडाऊनचे काटेकोर पालन करण्याचे पंतप्रधानांचे ‘मन की बात’ मधे आवाहन
नवी दिल्ली, 29 मार्च 2020
कोविड -19 विरुध्द लढा देण्यासाठी काही कठोर निर्णयांचीआवश्यकता आहे याचा पुनरुच्चार करत असे कठोर निर्णय घेतल्याबद्दल पंतप्रधान नरेंद्र मोदी यांनी देशवासीयांची क्षमा मागितली आहे. आकाशवाणीवरून’ मन की बात 2.0 ‘ च्या दहाव्या भागाद्वारे ते संवाद साधत होते.
भारतीय जनतेला सुरक्षित ठेवणे महत्वाचे असून एकजुटीने कोविड-19 विरुद्धच्या लढ्यात आपण विजयी ठरू असा विश्वास त्यांनी व्यक्त केला.
लॉकडाऊनमुळे लोक आणि त्यांचे कुटुंबीय सुरक्षित राहतील आणि यासंदर्भातल्या नियमांचे जे पालन करणार नाहीत ते अडचणीत येतील असे ते म्हणाले.
लॉकडाऊनमुळे सर्वाना, विशेषतः गरिबांना समस्यांना तोंड द्यावे लागत असल्याबद्दल आपल्याला दुःख वाटत असल्याची भावना त्यांंनी व्यक्त केली. जनतेसमवेत सहानुभूती व्यक्त करत, भारतासारख्या 130 कोटी लोकसंख्येच्या देशात कोरोना विरुध्द लढा देण्यासाठी दुसरा कोणताच पर्याय नव्हता. जगातली परिस्थिती पाहता ही जीवन-मृत्यूशी संबंधी परिस्थिती असल्यामुळे असा कठोर निर्णय घ्यावा लागला असे ते म्हणाले.
रोगाच्या सुरवातीलाच त्यावर इलाज करायला हवा नाहीतर हा रोग असाध्य होऊन त्यावरचा उपचार अतिशय कठीण होतो अशा अर्थाचे 'एवं एवं विकारः, अपि तरून्हा साध्यते सुखं' हे वचन पंतप्रधानांनी सांगितले. कोरोनाचा संपूर्ण जगाला तडाखा बसत आहे. ज्ञान, विज्ञान, गरीब, श्रीमंत, बलवान, दुर्बल अशा सर्वांसाठीच कोरोना आव्हान ठरला आहे. कोरोनाला देशाची सीमा किंवा प्रदेश यासह कोणतेच बंधन नाही.
मानवजातीसमोर उभ्या ठाकलेल्या या संकटाचा सामना, मानव जगताने एकजुटीने करायला हवा. लॉकडाऊनचे पालन करणे म्हणजे केवळ इतरांना मदत इतकेच नव्हे तर स्वतःचे रक्षण करण्याचाही हा मार्ग असल्याचे पंतप्रधानांनी सांगितले. या दिवसात लक्ष्मण रेषेचे पालन करत स्वतःचे आणि आपल्या कुटुंबाचेही रक्षण करण्याचे आवाहन त्यांनी केले.
कोरोनाची तीव्रता समजून घेण्याचा प्रयत्न न केल्यामुळे काही लोक लॉक डाऊनचे उल्लंघन करत आहेत. लॉकडाऊनच्या नियमांचे पालन करा अन्यथा कोरोना विषाणू पासून आपले रक्षण करणे कठीण होईल असे पंतप्रधान म्हणाले. उत्तम आरोग्य म्हणजे भाग्याची गोष्ट असून निरोगी राहणे हाच आनंदी राहण्याचा मार्ग असल्याचे सांगणाऱ्या 'आर्योग्यम परं भाग्यम, स्वास्थ्यं सर्वार्थ साधनं' या वचनाचा त्यांनी उल्लेख केला.
S.Tupe/N.Chitale/D.Rane
(Visitor Counter : 160
आरोग्य आणि कुटुंब कल्याण मंत्रालय
कोविड-19 विषयी ताजी माहिती
देशव्यापी लसीकरण मोहिमेअंतर्गत आतापर्यँत कोविड प्रतिबंधक लसीच्या 172.81 कोटी मात्रा दिल्या गेल्या आहेत.
सध्या देशातील उपचाराधीन रुग्णांची संख्या 5,37,045 इतकी आहे.
उपचाराधीन रुग्णांचे प्रमाण 1.26% आहे.
रुग्ण बरे होण्याचे प्रमाण सध्या 97.55% आहे.
गेल्या 24 तासांत देशातील 1,17,591 रुग्ण बरे झाल्याने देशातील कोरोनामुक्त झालेल्या व्यक्तींची संख्या 4,15,85,711 झाली आहे.
गेल्या 24 तासांत देशात 44,877 नवीन कोरोनाबाधितांची नोंद झाली.
दैनिक पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत 75.07 कोटी चाचण्या करण्यात आल्या, तर गेल्या चोवीस तासात 14,15,279 चाचण्या करण्यात आल्या.
गृह मंत्रालय
26 डिसेंबर हा दिवस "वीर बाल दिवस" म्हणून साजरा करण्याचा भारत सरकारचा निर्णय
शीख समुदायाचे 10 वे गुरू गोविंद सिंगजी यांचे कनिष्ठ चिरंजीव साहिबजादा जोरावर सिंग आणि साहिबजादा फतेह सिंग, यांनी केलेल्या सर्वोच्च आणि अतुलनीय बलिदानाच्या स्मरणार्थ भारत सरकारने 26 डिसेंबर हा दिवस “वीर बाल दिवस” म्हणून साजरा करण्याचा निर्णय घेतला आहे. 26 डिसेंबर, 1705 रोजी शीख धर्माच्या प्रतिष्ठेचे आणि सन्मानाचे रक्षण करण्यासाठी अनुक्रमे 9 आणि 6 वर्षांच्या कोवळ्या वयात त्यांनी आपले बलिदान दिले होते.
न्याय मिळवण्यासाठी साहिबजादा जोरावर सिंग आणि साहिबजादा फतेह सिंग या कोवळ्या मुलांनी दाखवलेले महान शौर्य आणि सर्वोच्च बलिदानाला कृतज्ञ राष्ट्राने आणि इथल्या जनतेने स्वातंत्र्याच्या अमृत महोत्सवी वर्षात केलेले हे वंदन आणि आदरांजली आहे
श्रम आणि रोजगार मंत्रालय
महिला बिडी कामगारांसाठीच्या योजना
नवी दिल्ली, 27 जुलै 2023
उपलब्ध आकडेवारीनुसार देशात 49.82 लाख नोंदणीकृत बिडी कामगार असून त्यापैकी 36.25 लाख महिला आहेत. बिडी कामगार आणि त्यांच्या कुटुंबियांसाठी अनेक कल्याणकारी उपाययोजना करण्यात आल्या आहेत. त्या खालील प्रमाणे :
- दहा रुग्णालये आणि 285 दवाखान्यांच्या माध्यमातून आरोग्य सेवा. विशिष्ट उपचारांच्या खर्चासाठी परतफेड .
- बिडी कामगारांच्या पाल्यांना पहिली ते महाविद्यालयीन/विद्यापीठीय शिक्षणाकरता इयत्ता/अभ्यासक्रम याचा विचार करता वर्षाकाठी 1000/- ते 25000 पर्यंत आर्थिक सहाय्य
- सुधारित एकीकृत गृहयोजना  2016 अंतर्गत पक्क्या घराच्या बांधकामासाठी 3 हफ्त्यात 1,50,000 रुपयांचे  अनुदान दिले जाते. या अंतर्गत 25:60:15 प्रमाणात अनुक्रमे 37,500, 90,000 आणि 22,500 रुपये दिले जातात. दरम्यान आरआयएचएस योजना प्रधानमंत्री आवास योजनेत संलग्न केली आहे.
कौशल्य विकास तसेच उद्योजकता मंत्रालय आणि राष्ट्रीय कौशल्य विकास महासंघ  यांच्या सहकार्याने कामगार आणि रोजगार मंत्रालय बिडी कामगार आणि त्यांच्या कुटुंबियांना पर्यायी रोजगार उपलब्ध व्हावा यासाठी कौशल्य प्रशिक्षण देते.
केन्द्रीय कामगार आणि रोजगार राज्यमंत्री रामेश्वर तेली यांनी आज राज्यसभेत एका लेखी उत्तरात ही माहिती दिली.S.Kakade/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 63
विज्ञान आणि तंत्रज्ञान मंत्रालय
ज्ञानाभिमुख अर्थव्यवस्थेकडे भारताच्या वाटचाली संदर्भात विज्ञान क्षेत्रातील प्रमुखांनी केली चर्चा
नवी दिल्ली, 4 जानेवारी 2023
नागपूर येथे आयोजित भारतीय विज्ञान परिषदेच्या पहिल्या पूर्ण सत्रात, भारत सरकारच्या वैज्ञानिक विभागांच्या प्रमुखांनी भारताला ज्ञानाभिमुख अर्थव्यवस्था बनवण्यासाठी आराखडा तयार करत या दिशेने वाटचाल करताना उद्भवणारी आव्हाने आणि संधी यावर चर्चा केली.
जागतिक स्तरावर स्टार्ट-अपसाठी तिसरी मोठी व्यवस्था असलेला देश म्हणून भारत उदयाला आला आहे आणि भारतातील तंत्रज्ञान प्रधान स्टार्टअप्स कार्यक्षेत्रामध्ये वेगाने वाढ झाली आहे, याला विशेषत: ग्राहक तंत्रज्ञान, वाहन क्षेत्र , प्रसारमाध्यमे आणि मनोरंजन, कृषी तंत्रज्ञान , ऊर्जा उपयुक्तता आणि सायबर सुरक्षा यासारख्या क्षेत्रांमध्ये चालना देण्यासाठी अजूनही वाव आहे, ही बाब भारत सरकारचे प्रमुख वैज्ञानिक सल्लागार, प्राध्यापक ए के सूद यांनी अधोरेखित केली.
क्वांटम विज्ञान आणि तंत्रज्ञानामध्ये तांत्रिक क्रांतींचे एकत्रीकरण, अत्याधुनिक दळणवळण तंत्रज्ञान, स्वच्छ ऊर्जा, डिजिटल परिवर्तन आणि एक आरोग्य अभियान हे जागतिक ज्ञानाभिमुख अर्थव्यवस्थेच्या दिशेने भारताच्या प्रगतीला चालना देत आहे, असे त्यांनी सांगितले.
“भारताच्या परिवर्तनात विज्ञान महत्त्वपूर्ण भूमिका बजावेल आणि हे परिवर्तन आपल्या प्रयोगशाळांवर आधारलेले असेल त्यामुळे भविष्यातील आव्हानांना तोंड देण्यासाठी आपले विज्ञान किती सुसंगत असेल याचा विचार करण्याची जबाबदारी आम्हा शास्त्रज्ञांची आहे . भविष्यातील समस्यांचे मग त्या उत्पादन संबंधित असो किंवा शाश्वतते संदर्भातील या समस्यांचे निराकरण करण्यासाठी आपल्याला आपले प्रश्न तयार करावे लागतील, असे विज्ञान आणि तंत्रज्ञान विभागाचे सचिव  डॉ. एस चंद्रशेखर यांनी सांगितले.
भविष्यातील कारखान्यांची संकल्पना मांडण्याची आणि त्यांना अनुकूल अशा उत्पादन पद्धतींची रचना करण्याची, कचरा कमी होण्याच्या अनुषंगाने कच्चा माल आणि उत्पादनात सुसूत्रता आणण्याची, चक्रीय विज्ञानाची संकल्पना विकसित करण्याची, अनुदानाची गरज दूर करू शकणारे कृषी तंत्रज्ञान निर्माण करण्याची आणि कमी प्रदूषण करणारे पर्यायी वाहतूक पर्याय शोधण्याची विज्ञानाची आवश्यकता त्यांनी अधोरेखित केली.
तळागाळातील उपायांमुळे जागतिक समस्यांचे निराकरण करण्याचे संकेत मिळू शकतील यासाठी तळागाळापर्यंत -जागतिक संबंध विकसित करण्याची गरज डॉ. चंद्रशेखर यांनी अधोरेखित केली.
यशस्वी वैज्ञानिक उपायांमध्ये शाश्वततेच्या गरजेवर भर देत,सीएसआयआरच्या महासंचालिका एन. कलैसेल्वी यांनी , येत्या सात वर्षात भारतासाठी महत्वाच्या असणाऱ्या पर्यावरण आणि हवामान बदल, ऊर्जा आणि वाहतूक , अन्न आणि पोषण, उद्योग 4.0/5.0, विज्ञान सुलभता आणि प्रतिभा आकर्षित करणे आणि टिकवून ठेवणे या काही क्षेत्रातील क्षेत्रात भारताची आव्हाने आणि संधी अधोरेखित केल्या. या माध्यमातून भारताला विकसित देश बनवण्यासाठी पुढील 17 वर्षांचा पाया घातला जाईल, असे त्या म्हणाल्या.S.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 150
गृह मंत्रालय
केंद्रीय गृहमंत्री अमित शहा यांनी आज नवी दिल्लीत जम्मू आणि काश्मीर केंद्रशासित प्रदेशातील सुरक्षा स्थिती आणि विकास कामांसंदर्भात घेतली आढावा बैठक
नवी दिल्ली, 28 डिसेंबर 2022
केंद्रीय गृहमंत्री अमित शहा यांनी आज नवी दिल्लीत जम्मू आणि काश्मीर या केंद्रशासित प्रदेशातील सुरक्षा स्थिती आणि विकास कामांसंदर्भात आढावा बैठक घेतली. जम्मू आणि काश्मीरचे नायब राज्यपाल मनोज सिन्हा, केंद्रीय गृह सचिव, संचालक , रॉ  प्रमुख आणि जम्मू आणि काश्मीर केंद्रशासित प्रदेशातील अधिकाऱ्यांसह भारत सरकारचे इतर वरिष्ठ अधिकारी या बैठकीला उपस्थित होते.
अमित शहा यांनी सुरक्षा ग्रीडच्या कामकाजाचा आणि सुरक्षेशी संबंधित विविध पैलूंचा आढावा घेतला आणि दहशतवादाला थारा न देण्याचे धोरण अवलंबण्यासाठी आवश्यक निर्देश दिले.
केंद्रीय गृहमंत्र्यांनी केंद्रशासित प्रदेश जम्मू-काश्मीरमध्ये राबवण्यात येत असलेल्या विविध विकासकामांचा आढावा घेतला आणि प्रकल्प वेळेत पूर्ण करण्यावर भर दिला.विविध योजनांतर्गत लाभार्थींना 100 टक्के परिपूर्ती मिळवून देण्यासाठी आणि विकासाचे लाभ समाजातील प्रत्येक घटकापर्यंत पोहोचण्यासाठी सर्वतोपरी प्रयत्न करण्याचे निर्देशही त्यांनी अधिकाऱ्यांना दिले.
सामान्य माणसाच्या हिताला बाधक ठरणारी,दहशतवादी-अलिप्ततावादी मोहिमेला मदत, प्रोत्साहन आणि टिकवून ठेवणाऱ्या तत्वांवर आधारलेली दहशतवादी व्यवस्था मोडून काढण्याची गरज आहे, असे गृहमंत्र्यांनी सांगितले.S.Patil/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 75